Paġna L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8080 — Maxburg II/VREP/Norafin, f'dan l-indirizz: Klassi 1.1. Laħam (u ġewwieni) frisk Il-"Poularde du Périgord" hija tiġieġa smina safra ta' razza li tikber bil-mod tat-tip bl-għonq għeri. Imrobbija għal mill-inqas 120 jum, il-"Poularde du Périgord" hija tiġieġa smina żgħira fl-età. Hija tip ta' tajra smina għal ikliet kbar b'massa muskolari żviluppata u mlaħħma sew fuq għadam irqiq. Taħt il-ġilda fina ħafna, ta' lewn safrani jgħajjat u konsistenti, jidher saff ta' tismin notevoli sew. Il-massa muskolari fl-intier tagħha turi stat ta' tismin intramuskolari "imraħħam". Tista' titqiegħed fis-suq bħala karkassa jew imqatta' biċċiet, friska jew iffriżata. Tista' tiġi ppakkjata f'film tal-plastik, f'vakwu jew f'atmosfera protettiva. Il-karkassi tal-"Poularde du Périgord" jitqiegħdu fis-suq bħala: karkassi mqatta' (tajra mnittfa, bl-imsaren imneħħija, bir-ras, is-saqajn u l-ġewwieni), karkassi "lesti biex jissajru" (tajra mnittfa, bl-imsaren imneħħija, bla ras, b'tarsu jew mingħajr), karkassi "métifet" jew "méti-fait" (tajra mnittfa, bl-imsaren imneħħija, b'tarsu jew mingħajr, u bir-ras mitnija taħt il-ġewnaħ). Il-karkassi jiżnu mill-inqas 1,7 kg lesti bies jissajru jew 2 kg bl-imsaren imneħħija. Tingħata attenzjoni kbira lill-kwalità tal-preżentazzjoni tal-karkassi sħaħ u li ma jkun jidher ebda difett fihom. Matul it-trobbija kollha, l-għalf mitmugħ jikkonsisti biss fi ħxejjex, minerali u vitamini. Fost il-ħxejjex, fit-taħlita dejjem għandu jkun hemm: ammont ta' qamħirrum li jvarja skont l-età; mill-inqas tip ieħor ta' ċereali, speċjalment qamħ, xgħir, tritikal, qaraboċċ, ħafur; prodotti tar-raba' li fihom il-proteini sabiex jintlaħaq ekwilibriju fil-porzjon. Matul il-perjodu tat-trobbija, trid issir distinzjoni bejn l-erba' fażijiet li jikkorrispondu għall-ħtiġijiet fiżjoloġiċi differenti li huma marbutin mal-ammonti ta' ċereali differenti: il-fażi tal-bidu, mill-1 jum sat-28 jum: L-ikel tal-bidu huwa magħmul (bħala piż) minn tal-inqas 50 % ċereali mħalltin (ċereali u prodotti sekondarji taċ-ċereali). Fost iċ-ċereali għandu dejjem ikun hemm il-qamħirrum u mill-inqas ċereali ieħor tat-tiben (qamħ, xgħir, tritikal, ħafur) jew il-qaraboċċ. F'din it-taħlita ta' ċereali, l-ammont minimu ta' qamħirrum (bħala piż) huwa stipulat għal 25 %. il-fażi tat-tkabbir, mid-29 jum sat-52 jum: L-ikel matul it-tkabbir huwa magħmul (bħala piż) minn tal-inqas 70 % ta' ċereali mħalltin (ċereali u prodotti sekondarji taċ-ċereali). Fost iċ-ċereali għandu dejjem ikun hemm il-qamħirrum u mill-inqas ċereali ieħor tat-tiben (qamħ, xgħir, tritikal, ħafur) jew il-qaraboċċ. F'din it-taħlita ta' ċereali, l-ammont minimu ta' qamħirrum (bħala piż) huwa stipulat għal 30 %. il-fażi finali, mit-53 jum sal-81 jum: L-ikel matul il-fażi finali huwa magħmul (bħala piż) minn tal-inqas 80 % ta' ċereali mħalltin (ċereali u prodotti sekondarji taċ-ċereali). Fost iċ-ċereali għandu dejjem ikun hemm il-qamħirrum u mill-inqas ċereali ieħor tat-tiben (qamħ, xgħir, tritikal, ħafur) jew il-qaraboċċ. F'din it-taħlita ta' ċereali, l-ammont minimu ta' qamħirrum (bħala piż) huwa stipulat għal 30 %. il-fażi tas-simna sa mill-inqas 120 jum: L-ikel huwa magħmul (bħala piż) minn tal-inqas 40 % qamħirrum. It-tħallit mat-tafal (bentonit) isir sistematikament f'kull tip ta' ikel. Il-livell ta' inkorporazzjoni tiegħu mal-ikel huwa stabbilit għal mill-inqas 2 kg/t. It-trobbija kif ukoll il-qtil tal-"Poularde du Périgord" isiru fiż-żona ġeografika. Fil-fatt il-biċċeriji ta' Périgord żviluppaw u żammew ħiliet speċifiċi meta jiġu biex jagħżlu l-karkassi, xi ħaġa li tgħin sabiex tinżamm ir-reputazzjoni tal-prodott u l-kwalità finali fil-preżentazzjoni tal-prodotti. L-azzjonijiet tat-tismit u tat-tintif, tat-tneħħija tal-imsaren, tal-irbit u tat-tkessiħ għandhom isiru bl-ikbar galbu possibbli għaliex il-karkassi mingħajr ebda difett biss jitqiegħdu fis-suq sħaħ. Għal dan il-għan, isiru żewġ kategorizzazzjonijiet qabel l-irbit u wara t-tkessiħ. Rigward it-tiġieġ imsemmna "métifet" jew "métifait", l-azzjonijiet ta' tneħħija tal-imsaren u ta' finitura jsiru bl-idejn. It-tqattigħ u l-ippakkjar isiru fil-biċċerija stess. B'hekk l-operazzjonijiet isiru mill-ewwel waħda wara l-oħra u jevitaw bidla fil-kwalità tal-laħam minħabba kuntatt mal-arja. Kemm il-laħam frisk kif ukoll dak iffriżat għandu jiġi ppreżentat mingħajr difett, il-mess irid ikun limitat, minħabba li l-"Poularde du Périgord" għandha ġilda fina ħafna. L-iffriżar għandu jsir mhux aktar tard minn 24 siegħa wara l-qatla. Dawn l-elementi differenti jirrikjedu ppakkjar rapidu, u t-twettiq tiegħu fiż-żona ġeografika jippermetti li jiġu rispettati l-kriterji marbutin mad-dehra. It-tikkettar jinkludi d-denominazzjoni tal-IĠP "Poularde du Périgord". It-tikketti u d-dokumenti tal-bejgħ għandu jkollhom il-logo komuni: Iż-żona ġeografika hija mifruxa fuq id-dipartimenti ta': la Charente, limitat għad-distretti ta': Aubeterre-sur-Dronne, Chalais, Montbron, Montemboeuf, Montmoreau-Saint-Cybard, Villebois-Lavalette; la Charente-Maritime, limitat għad-distrett ta' Montguyon; la Gironde, limitat għad-distretti ta': Castillon-la-Bataille, Coutras, Lussac, Pujols, Sainte-Foy-la-Grande; Iż-żona ġeografika tinsab fil-Lbiċ ta' Franza, primarjament fid-dipartiment ta' la Dordogne. Périgord huwa definit bħala żona li tikkorrispondi għal medda vasta tal-Pjemonte b'inklinazzjoni mill-Grigal lejn il-Lbiċ. Il-bosta xmajjar, li jaqsmu l-blat iebes kontrastanti ta' din iż-żona, ifformaw nisġa ta' widien żgħar, b'orjentazzjonijiet u profili differenti, iżda li jiffurmaw wieħed mill-elementi ewlenin u sinifikanti tar-riżalt ta' Périgord. Il-widien minnhom infushom, rikki f'depożiti tal-alluvji, jgħinu tassew għall-kultivazzjoni taċ-ċereali. L-għoljiet, spiss wiqfin u msaġġrin, huma partikolarment adatti għat-trobbija. Bis-saħħa tal-kumplessità ġeoloġika jinstabu ħafna depożiti ta' minerali (ħadid, deheb, franka, kawlina). Uħud minn dawn jintużaw fil-produzzjoni ta' tafal smettiku, ta' tip bentonit u montmorillonit, bi proprjetajiet speċifiċi. Il-klima taż-żona ġeografika hija ġeneralment moderata, tat-tip "oċeanika ftit differenti", jiġifieri sistema klimatika tat-Tramuntana tal-Oċean Atlantiku, iżda b'influwenzi partikolari notevoli, kemm tat-tip kontinentali kif ukoll tat-tip Mediterranju. Il-kultivazzjoni tal-qamħirrum hija mifruxa sew fiż-żona ġeografika kollha. Iċ-ċereali tat-tiben huma kkultivati ħafna; il-qamħ artab u t-tritikal jippredominaw. Rigward l-element uman, it-trobbija tat-tjur f'Périgord ilha li qabdet sew mis-seklu 14. Kien biss fis-seklu 19 li Périgord sar art li tipproduċi t-tjur b'ruħha u ġisimha, produzzjoni li żammet il-karattru tradizzjonali tagħha, tat-tip tal-familja. Fir-regolament tekniku tiegħu ta' dak iż-żmien, iddefinixxa l-mod ta' trobbija tat-tjur "skont il-metodu ta' trobbija li jintuża f'Périgord". L-iżvilupp u l-fama miksuba fit-tiġieġ inċentivaw lil dawk li jrabbu t-tjur biex jiżviluppaw produzzjoni tat-tjur għal ikliet kbar fuq il-bażi tal-għarfien tradizzjonali mħaddan f'Périgord. It-trobbija tat-tiġieġ imsemmna hija bbażata fuq l-istess prattiki bħal dawk tat-trobbija tat-tiġieġ. L-għarfien f'dak li għandu x'jaqsam mal-għalf huwa partikolarment adattat għat-titwil tat-trobbija ta' dawn it-tiġieġ u għat-tismin tagħhom. Bħas-soltu, il-bdiewa ta' Périgord kuljum jixħtu xi ponn ċereali tal-ħabba sħiħa fuq il-mifrex tar-razzett. Barra minn hekk, iżidu porzjon ta' ċereali tal-bentonit, tafal ferm magħruf f'Périgord minħabba l-benefiċċji tiegħu għad-diġestjoni tat-tjur. Il-"Poularde du Périgord" hija tajra smina għal ikliet kbar b'massa muskolari żviluppata u mlaħħma sew. Il-massa muskolari fl-intier tagħha turi stat ta' tismin intramuskolari msejjaħ "imraħħma" u stat ta' tismin taħt il-ġilda notevoli sew. Tingħata attenzjoni kbira lill-kwalità tal-preżentazzjoni tal-karkassi sħaħ u li ma jkun jidher ebda difett fihom. L-ispeċifiċitajiet tiegħu jagħtu lill-"Poularde du Périgord" reputazzjoni soda. Ir-rabta mal-oriġini tal-"Poularde du Périgord" hija bbażata fuq il-kwalità u r-reputazzjoni. Iż-żona ġeografika, bis-saħħa tal-klima oċeanika ħafifa u l-altitudni tagħha baxxa sa medja, tikkostitwixxi post ideali għat-trobbija tat-tjur. Il-widien, mimlija depożiti tal-alluvji, jintużaw għall-kultivazzjoni taċ-ċereali u l-għoljiet, spiss wiqfin u msaġġrin, għat-trobbija tat-tjur. It-taħlit ta' dawn iċ-ċereali mal-porzjon ta' ikel huwa bbażat fuq il-preżenza mifruxa tagħhom li ilha tintuża għal żmien twil fin-newbiet tal-uċuħ tar-raba' tal-irziezet ta' Périgord u tagħti profil nutrittiv speċifiku u partikolarment ekwilibrat sew għall-iżvilupp u t-tismin tat-tjur. Fost iċ-ċereali użati, il-qamħirrum jintuża fuq u qabel kollox: in-nuqqas ta' tegument fuq il-ħbub jagħtih diġestibilità aħjar u, b'hekk, kwalità ta' assimilazzjoni aħjar; ir-rata għolja tiegħu ta' kontenut ta' xaħam u ta' lamtu tagħmlu ċereali partikolarment enerġizzanti għat-tismin tat-tiġieġ smin. It-tħallit b'mod sistematiku tat-tafal (il-bentonit) mal-porzjon tal-ikel jiżgura kundizzjoni tajba ħafna tas-saħħa u l-aħjar kundizzjonijiet fir-razzett, sitwazzjoni li tgħin biex it-trobbija tat-tjur tkun iktar armonjuża u regolari. Din l-għażla li jagħmlu l-bdiewa ta' Périgord hija partikolarment importanti u ġġustifikata fid-dawl tal-iżvilupp tal-massa muskolari u t-tismin tal-"Poularde du Périgord" u speċjalment peress li dawn huma tjur ta' razza li tikber bil-mod, li l-perjodu tat-trobbija tagħha huwa partikolarment twil. It-tħallit tal-bentonit mal-ikel kollu jikseb teħid aħjar tal-porzjon matul il-ħajja kollha tal-annimal. Dan it-teħid aħjar jgħin għal żvilupp aħjar tat-tessuti kollha, speċjalment tal-muskoli, u jgħin sabiex ix-xaħam ikun distribwit aħjar fil-ġisem. Għalhekk, il-karkassi tal-"Poularde du Périgord" jippreżentaw bilanċ tajjeb bejn ix-xaħam tal-addome, ix-xaħam ta' taħt il-ġilda u x-xaħam intramuskolari. Din il-prattika hija assoċjata ma' dik li ntirtet mit-tradizzjoni ta' tqassim kuljum ta' xi ponn ċereali tal-ħabba sħiħa fuq il-mifrex tar-razzett. Dan il-metodu antik li jippermetti wkoll sabiex il-bidwi jiġbor it-tjur, isaħħaħ ir-rabta bejn it-tjur u min irabbihom, jistimula l-istint tal-flieles li jnaqqru u għalhekk jgħin l-esplorazzjoni fil-beraħ. Din l-imġiba ssarraf f'iktar attività fiżika li twassal għall-iżvilupp ta' muskolatura iktar b'saħħitha flimkien ma' tqassim aħjar tax-xaħam fil-livell tal-muskoli. Tikkontribwixxi wkoll sabiex tistimola minn età żgħira l-funzjonament tal-qanżħa u b'hekk tgħin sabiex il-komponenti tal-porzjon jiġu assimilati aħjar u b'hekk jittejjeb l-iżvilupp tal-massa muskolari. Barra minn hekk, tgħin biex il-flieles kontinwament jigirfu l-mifrex, xi ħaġa li tikkontribwixxi sabiex dan jieħu l-arja u jibqa' xott għal iktar żmien meta wieħed iqis kemm hi twila t-trobbija ta' dawn it-tjur. Din id-drawwa ta' grif u tqallib ta' kuljum tal-mifrex issir partikolarment importanti għat-tiġieġ smien meta wieħed iqis it-tul taż-żmien tat-trobbija ta' dawn it-tjur li jittiekel għall-festi li tiġi segwita minn perjodu fil-magħluq. Filfatt, il-preżenza tat-tiġieġ smien fuq ġewwa tar-razzett fuq mifrex nadif ħafna, fi tmiem il-perjodu ta' tismin, tgħin sabiex ir-rix ikun f'kundizzjoni tajba ħafna. Dan isarraf f'tintif iktar faċli u, b'hekk, kwalità impekkabbli fil-preżentazzjoni tal-karkassi sħaħ, speċjalment fil-verżjoni tradizzjonali lokali tagħhom imsejħa "méti-fait". It-trobbija fil-beraħ fuq art mimlija għoljiet wiqfin u msaġġra, daqstant ieħor għandha impatt fuq l-ispeċifiċitajiet tal-"Poularde du Périgord": twassal għal għadam iktar b'saħħtu li jippermetti li tiġi żviluppata massa muskolari iktar b'saħħitha (sidra u koxox). Ix-xaħam intramuskolari li jagħti il-laħam tal-"Poularde du Périgord" karatteristika speċifika, imsejħa "persillée" (strixxi ta' dgħif u grass), jinbena matul l-aħħar fażi tat-tismin li jsir fir-razzett. Dawn l-elementi kollha saru magħrufa fl-1929 bis-saħħa ta' La Mazille, kok famuż tar-reġjun, fil-ġabra tiegħu ta' riċetti lokali: "Waħda mir-raġunijiet ewlenin tal-eċċellenza tat-tjur f'Périgord ġejja mill-fatt ta' kif jiġi magħlef u msemmen bil-qamħirrum". Ir-reputazzjoni tal-"Poularde du Périgord" ilha wkoll ikkonfermata mis-seklu 19 bis-saħħa ta' kompetizzjonijiet, organizzati l-ewwel f'Dordogne (1862) imbagħad fid-dipartimenti kollha fl-inħawi (Limoges 1862, Agen 1863, Niort 1866), li fil-parti l-kbira ntrebħu mill-bdiewa ta' Périgord. Bis-saħħa tal-kwalitajiet tat-togħma tat-tjur ta' tip tradizzjonali għall-ikliet kbar, illum il-ġurnata r-reputazzjoni tal-"Poularde du Périgord" qiegħda tkompli tikber. (it-tieni subparagrafu tal-Artikolu 6(1) ta' dan ir-Regolament) Deskrizzjoni tal-prodott Prova tal-oriġini Metodu tal-produzzjoni Emenda għall-Ispeċifikazzjoni tal-prodott ta' DOP jew IĠP irreġistrata li għandha tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda għad-Dokument Uniku ppubblikat. Emenda għall-Ispeċifikazzjoni tal-prodott ta' DOP jew IĠP irreġistrata li għandha tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li teħtieġ emenda għad-Dokument Uniku ppubblikat. Emenda għall-Ispeċifikazzjoni tal-prodott ta' DOP jew IĠP irreġistrata li għandha tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha ma jkun ġie ppubblikat l-ebda Dokument Uniku (jew ekwivalenti). Emenda għall-Ispeċifikazzjoni tal-prodott ta' STG irreġistrata li għandha tikkwalifika bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. Barra minn hekk, dawn li ġejjin ġew imħassra: Il-valur tal-proporzjon ta' aċidu olejku/linolejku, li fl-Ispeċifikazzjoni fis-seħħ għandu jkun fil-medda ta' bejn 10 u 20: it-tnaqqis tal-valur tal-aċidu olejku inevitabbilment jaffettwa dan il-proporzjon; Il-valuri tal-proporzjon ta' kampesterol/stigmasterol, li għandhom ikunu bejn 1,7 u 1,4, u tal-proporzjon ta' kampesterol/Delta 5 avenasterol, li għandu jkun bejn 0,25 u 0,60. Dawn il-proporzjonijiet ġew imfassla biex iservu bħala parametri użati biex jiggarantixxu l-oriġini taż-żejt, iżda llum dawn il-parametri ma għadhomx jiżguraw l-oriġini u l-kwalità taż-żejt taż-żebbuġa straverġni Brisighella DOP. Il-valur K270 tnaqqas mill-valur massimu ta' 1,60 fl-Ispeċifikazzjoni fis-seħħ bħalissa, li fil-fatt kien żball, għall-valur massimu ta' 0,20 b'konformità mal-leġiżlazzjoni dwar il-karatteristiċi taż-żejt taż-żebbuġa straverġni (ir-Regolament (KE) Nru 796/2002, Anness I). L-aċidità massima totali, espressa f'aċidu olejku, tnaqqset mill-valur ta' 0,5 % għal 0,3 %. Meta wieħed iqis li ż-żejt Brisighella DOP qatt ma jaqbeż il-valur ta' 0,3 %, dan it-tnaqqis sar bl-intenzjoni li tiġi ppreservata l-aħjar kwalità. Il-kontenut ta' aċidu olejku tnaqqas minn 75 % għal 74 %. Minħabba t-tibdil fil-klima, kif muri fir-rapport tal-Aġenzija Reġjonali għall-Prevenzjoni, l-Ambjent u l-Enerġija fir-reġjun tal-Emilia Romagna (ARPA), kien hemm żieda kbira fit-temperatura matul dawn l-aħħar snin. Bejn l-1987 u l-2012, kien hemm żieda annwali medja ta' madwar 0,07 °C kull sena, li wasslet biex it-temperatura medja annwali, minn 12,9 °C għall-perjodu minn 1987 sa 1996, tiżdied għal 14,2 °C għall-perjodu minn 2007 sa 2012. Jekk jitqies biss il-perjodu tas-sajf, iż-żieda fit-temperatura osservata tvarja minn 22,3 °C għal 24 °C u aktar (25,6 fl-2012). Dawn il-varjazzjonijiet jaffettwaw il-fażijiet li waqthom is-siġra taż-żebbuġ, wara li tagħmel il-frott, tibda l-proċess tal-produzzjoni taż-żejt u tal-biosinteżi tal-aċidi xaħmin. Klima sħuna tista' tippromwovi d-desaturazzjoni tal-aċidi xaħmin, li tirriżulta f'żieda fl-aċidu linolejku u fit-tnaqqis tal-aċidu olejku. It-tnaqqis tal-limitu tal-kontenut ta' aċidu olejku fiż-żejt taż-żebbuġa straverġni Brisighella DOP ma joħloq l-ebda riskju ta' frodi, jiġifieri li l-parametri l-oħrajn jibqgħu intatti: għandu jiġi evidenzjat li kull taħlita bi żjut li ma jkunux żejt taż-żebbuġa, li jistgħu jwasslu għal tnaqqis fl-aċidu olejku, inevitabbilment twassal għal bidla fil-kompożizzjoni taż-żejt, iżda dan ma jistax iseħħ bi tnaqqis ta' punt perċentwali wieħed biss. Ir-referenza espliċita għall-konformità tal-parametri kimiċi-fiżiċi oħra li mhumiex speċifikament imsemmija mal-leġiżlazzjoni tal-UE ġiet imħassra peress li din hija żejda: dawn il-parametri jridu jiġu rrispettati fi kwalunkwe każ. Ir-referenza lil-Ministeru tal-Politika Agrikola, Alimentari u Forestali jista' jżid aktar parametri wkoll tneħħiet minħabba li tirreferi għall-prattiki nazzjonali preċedenti li ma għadhomx fis-seħħ. Dawn l-emendi kollha jirrelataw, u parzjalment biss, mal-karatteristiċi tal-prodott li mhumiex essenzjali. Fil-biċċa l-kbira tal-każijiet, dawn l-emendi saru wara l-aġġornament tal-leġiżlazzjoni tal-UE f'dan il-qasam, adottata wara r-reġistrazzjoni tal-Brisighella DOP. Anke fil-każ li l-emendi ġew introdotti intenzjonalment — bit-tneħħija tal-firxiet, l-aċidità massima, il-perċentwal ta' aċidu olejku, il-kontenut ta' polifenol — il-bidliet jikkonċernaw karatteristiċi li huma relatati maż-żejt taż-żebbuġa straverġni b'mod ġenerali, u li mhumiex speċifiċi għaż-żejt taż-żebbuġa Brisighella DOP u għar-rabta msemmija fl-Artikolu 7(1)(f)(i) tar-Regolament (UE) Nru 1151/2012, u b'konsegwenza ta' dan, dawn l-emendi xorta għandhom jitqiesu bħala minuri, fir-rigward tat-tielet subparagrafu tal-Artikolu 53(2) tar-Regolament (UE) Nru 1151/2012. Id-data ta' meta jkun jista' jinbeda l-ħsad tneħħiet mill-Ispeċifikazzjoni, li minflok torbot il-ħsad mal-progress tal-istaġuni ta' dik is-sena partikolari u għalhekk mal-bidu tal-maturazzjoni. L-Ispeċifikazzjoni li ntbagħtet mat-talba għar-reġistrazzjoni tistabbilixxi din id-data għall-5 ta' Novembru kull sena. B'kont meħud ta' dak li diġà ntqal aktar 'il fuq fir-rigward tal-emenda għall-kontenut ta' aċidu olejku, ġie nnutat li ż-żieda fit-temperatura f'din iż-żona kkawżat b'mod kostanti l-maturazzjoni bikrija taż-żebbuġ, bir-riżultat li d-data tal-5 ta' Novembru issa hija tard wisq. Fi żmien ir-reġistrazzjoni, dan kien tabilħaqq meta ż-żebbuġ kien jibda jimmatura, b'marġni ta' tolleranza li naqas maż-żmien, sakemm il-produtturi kienu obbligati jitolbu l-emenda temporanja tal-Ispeċifikazzjoni, liema emenda inizjalment kienet temporanja, u mbagħad permanenti. Anki f'dan il-każ, għalkemm id-data tressqet 'il quddiem, din xorta għandha titqies bħala emenda minuri, peress li ma taffettwa l-ebda waħda mill-kundizzjonijiet elenkati fl-Artikolu 53(2) tar-Regolament (UE) Nru 1151/2012. Issa huwa possibbli li jiġu indikati assigurazzjonijiet fuq it-tikketta fir-rigward tal-benefiċċji għas-saħħa tal-prodott "il-polifenoli fiż-żejt taż-żebbuġa jikkontribwixxu għall-protezzjoni tal-lipidi tad-demm minn ħsara ossidattiva" — "il-benefiċċju għas-saħħa jinkiseb permezz ta' doża ta' kuljum ta' 20 g ta' żejt taż-żebbuġa" (għal żjut li fihom mill-inqas 5 mg ta' idrossitirosol u d-derivattivi tiegħu għal 20 gramma ta' żejt), peress li ż-żejt taż-żebbuġa straverġni Brisighella għandu l-karatteristiċi meħtieġa li jiġġustifikaw din l-assigurazzjoni. Din l-assigurazzjoni hija fost dawk previsti mir-Regolament (UE) Nru 432/2012, u għalhekk tista' tintuża biss skont il-kundizzjonijiet stabbiliti f'dan ir-Regolament. L-ebda waħda minn dawn l-emendi ma taqa' taħt il-kundizzjonijiet elenkati fl-Artikolu 53(2) tar-Regolament (UE) Nru 1151/2012, u għalhekk għandhom ukoll jitqiesu bħala minuri. L-Ispeċifikazzjoni li ntbagħtet għat-talba għar-reġistrazzjoni teħtieġ li l-kontenituri użati għall-imballaġġ taż-żejt Brisighella DOP qabel ma jinbiegħ ikunu magħmulin minn ħġieġ skur u li jkollu dawn il-kapaċitajiet li ġejjin espressi fi grammi jew f'millilitri: 100, 250, 500, 750, 1 000, 1 500, 2 000, u 5 000. Ġiet introdotta emenda fir-rigward tat-tip ta' kontenituri użati u li tippermetti wkoll kontenituri tal-metall, u fir-rigward tal-kapaċitajiet espressi fi grammi u f'millilitri, li tippermetti kwalunkwe forma li ma taqbiżx il-kapaċità ta' 5 litri. Ir-referenzi għad-Digriet Ministerjali Nru 573 tal-4 ta' Novembru 1993 tħassru minħabba li ma għadhomx rilevanti. L-Ispeċifikazzjoni li ġiet mibgħuta fiż-żmien tat-talba għar-reġistrazzjoni bi żball kien fiha l-kliem "denominazzjoni tal-oriġini kkontrollata", li ġie ssostitwit bil-kliem korrett: "denominazzjoni ta' oriġini protetta". Fi kwalunkwe każ, l-emendi msemmija hawn fuq ma jaqgħu taħt l-ebda kategorija elenkata fl-Artikolu 53(2) tar-Regolament (UE) Nru 1151/2012, u għalhekk għandhom jitqiesu bħala minuri. Klassi 1.5. Żjut u xaħmijiet (butir, marġerina, żjut, eċċ.) Meta jiġi rilaxxat għall-konsum, iż-żejt taż-żebbuġa straverġni ta' denominazzjoni ta' oriġini protetta "Brisighella" għandu jkollu dawn il-karatteristiċi: Id-denominazzjoni ta' oriġini protetta "Brisighella" trid tiġi prodotta mill-varjetà taż-żebbuġ "Nostrana di Brisighella" li trid tirrappreżenta mill-inqas 90 % tal-imsaġar. L-imsaġar taż-żebbuġ jista' jkun fihom varjetajiet oħra, sakemm dawn ma jammontawx għal aktar minn 10 %. Id-diversi fażijiet kollha tal-proċess tal-produzzjoni (il-kultivazzjoni, il-ħsad u l-għasir taż-żebbuġ) iridu jsiru fiż-żona ddefinita. Sabiex jinżammu l-karatteristiċi speċifiċi tal-prodott fil-fażijiet kollha tal-produzzjoni u tkun żgurata l-preservazzjoni tal-kwalità taż-żejt, iż-żejt taż-żebbuġa straverġni "Brisighella" jrid jiġi bbottiljat u ppakkjat fiż-żona tal-produzzjoni definita fl-Artikolu 3 tal-Ispeċifikazzjonijiet tal-produzzjoni. Biex ikun rilaxxat għall-konsum, iż-żejt taż-żebbuġa straverġni "Brisighella" jrid ikun ippakkjat f'kontenituri tal-ħġieġ skur jew tal-metall b'kapaċità massima ta' 5 litri. L-isem tad-denominazzjoni ta' oriġini protetta "Brisighella" jrid jidher fuq it-tikketta b'tipa ċara, li ma tistax titħassar, b'kulur li jikkuntrasta b'mod qawwi mal-kulur tat-tikketta nnifisha, u b'tali mod li jingħaraf sew mill-bqija tal-informazzjoni li tidher fuq it-tikketta. Is-sena tal-produzzjoni taż-żebbuġ li minnhom sar iż-żejt trid tiġi indikata fuq it-tikketta. Huwa permess l-użu tal-ismijiet ta' azjendi, proprjetajiet u rziezet u r-referenza għall-imballaġġ f'azjenda taż-żebbuġ jew f'assoċjazzjoni ta' azjendi taż-żebbuġ li tinsab fiż-żona tal-produzzjoni, biss jekk il-prodott ġie esklussivament magħmul minn żebbuġ maħsud minn imsaġar taż-żebbuġ li jagħmlu parti mill-azjenda inkwistjoni, u jekk iż-żejt jiġi estratt u ppakkjat f'din l-azjenda. Iż-żebbuġ iddestinat għall-produzzjoni taż-żejt taż-żebbuġa straverġni ta' denominazzjoni ta' oriġini protetta "Brisighella" jrid jitkabbar fit-territorju tal-provinċji ta' Ravenna u ta' Forlì li huma adattati għall-produzzjoni ta' żejt bil-karatteristiċi u l-kwalità stabbiliti f'din l-Ispeċifikazzjoni tal-prodott. Din iż-żona tinkludi t-territorju amministrattiv kollu, jew parti minnu, tal-muniċipalitajiet li ġejjin: Brisighella, Faenza, Riolo Terme, Casola Valsenio u Modigliana. Iż-żona ġeografika għandha influwenza importanti ħafna fuq il-produzzjoni taż-żebbuġ użat għall-Brisighella DOP. Jeżistu żewġ fatturi ewlenin li jippermettu l-kultivazzjoni taż-żebbuġ f'din iż-żona: L-influss ta' arja sħuna fil-widien min-Nofsinhar (peress li din hija ż-żona l-aktar baxxa miż-żoni muntanjużi tal-Apennini fir-rigward ta' dawk li jinsabu barra miż-żona tal-produzzjoni ta' dan id-DOP) jifrex iċ-ċpar li jiġi ffurmat fil-widien lejn il-pjanuri li huma barra miż-żona tad-DOP. Din il-varjetà tagħti karatteristiċi uniċi lill-prodott peress li hija varjetà lokali li tipprovdi mill-inqas 90 % taż-żejt użat għall-Brisighella DOP. Dawk li jkabbru ż-żebbuġ fiż-żona ta' Brisighella sabu f'din il-varjetà ta' żebbuġ il-karatteristiċi li jippermettulhom jipprovdu lill-konsumatur bi prodott esklussiv. Il-Brisighella DOP għandu dawn il-karatteristiċi minħabba r-rabta qawwija li teżisti bejn iż-żona tal-produzzjoni u l-kultivar taż-żebbuġ li huwa predominanti lokalment (Nostrana di Brisighella) li matul is-sekli adatta l-karatteristiċi fenoloġiċi speċifiċi tiegħu biex ikampa f'żona ta' tkabbir taż-żebbuġ li tinsab fil-limiti ta' fejn jista' jitkabbar iż-żebbuġ. (it-tieni subparagrafu tal-Artikolu 6(1) ta' dan ir-Regolament) It-test sħiħ tal-Ispeċifikazzjoni tal-prodott jinsab fuq is-sit tal-Internet li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi tmur direttament fil-paġna ewlenija tas-sit elettroniku tal-Ministeru tal-Politika Agrikola, Alimentari u Forestali (www.politicheagricole.it), tikklikkja fuq "Prodotti DOP IGP" (fil-parti ta' fuq tal-lemin tal-iskrin), wara fuq "Prodotti DOP IGP STG" (fuq in-naħa tax-xellug tal-iskrin) u wara tikklikkja fuq "Disciplinari di Produzione all'esame dell'UE".